钦定古今图书集成/历象汇编/历法典/第058卷 > 图
## 钦定古今图书集成/历象汇编/历法典/第058卷 > 图

作撱圈之半乃本日所见月面有光之界也若未至九十度光作角形若过九十度作未成圆形如图甲丙为月之两极丁戊为明魄之界甲戊丙线为本日之月光界甲戊丙丁为两角之形甲戊丙乙为未成图形

用上法推凡日光界为全径。

十分之一，距日二十六度；

十分之二，距日四十度半。

十分之三，距日六十度；

十分之四，距日七十二度半。

十分之五，距日九十度弦也；

十分之六，距日一百○七度半。

十分之七，距日一百二十度；

十分之八，距日一百三十五度半。

十分之九，距日一百五十四度。

满十分距日一百八十度，望也。

以上数依《目测》为定。若推算当求月高庳，求白道纬
度，当有微差。

问：“月望时，中心光色稍浅，四周光色特深，何故？”曰：“月
体圆，中，心体一分发光一分，四周体三分发光一分。
一分者，因所受之日光少，故发光浅；三分者，因所受
之日光多，故发光深。”如左图，甲为月体，乙为目见月
之角，从角分为十分，中一分见月周一十一度有奇。